stanford-oval/wikipedia huggingface dataset:
เทศบาลตำบลเกษไชโย

ระวังสับสนกับ เทศบาลตำบลไชโย
| เทศบาลตำบลเกษไชโย |
| --- | --- |
เทศบาลตำบล
วัดไชโยวรวิหาร (เกษไชโย) เทศบาลตำบลเกษไชโย
ทต.เกษไชโยที่ตั้งสำนักงานเทศบาลตำบลเกษไชโย
พิกัด: 14°43′06.3″N 100°26′11.8″E﻿ / ﻿14.718417°N 100.436611°E﻿ / 14.718417; 100.436611
ประเทศ:  ไทย
จังหวัด: อ่างทอง
อำเภอ: ไชโย
จัดตั้ง:  • 29 พฤศจิกายน 2506 (สุขาภิบาลเกษไชโย)  • 25 พฤษภาคม 2542 (ทต.เกษไชโย)
พื้นที่
 • ทั้งหมด: 6.499 ตร.กม. (2.509 ตร.ไมล์)
ประชากร (2563)
 • ทั้งหมด: 2,765 คน
 • ความหนาแน่น: 425.45 คน/ตร.กม. (1,101.9 คน/ตร.ไมล์)
รหัส อปท.: 05150201
ที่อยู่ สำนักงาน: หมู่ที่ 3 ตำบลไชโย อำเภอไชโย จังหวัดอ่างทอง 14140
เว็บไซต์: www.kedchaiyo.go.th
 ส่วนหนึ่งของสารานุกรมประเทศไทย
เทศบาลตำบลเกษไชโย เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลไชโย ในอำเภอไชโย จังหวัดอ่างทอง ซึ่งเป็นที่ตั้งของวัดไชโยวรวิหาร เดิมมีฐานะเป็นสุขาภิบาลเกษไชโยที่จัดตั้งขึ้นใน พ.ศ. 2506 ก่อนที่ต่อมาจะยกฐานะขึ้นเป็นเทศบาลตำบลใน พ.ศ. 2542 ใน พ.ศ. 2564 เขตเทศบาลตำบลเกษไชโยมีประชากรทั้งหมด 2,765 คน
ต่อมาในวันที่ 1 กรกฎาคม พ.ศ. 2547 สภาตำบลไชโยได้ยุบรวมกับพื้นที่เทศบาลตำบลเกษไชโย เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับเทศบาลตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน จึงรับพื้นที่สภาตำบลไชโยมาทั้งหมด 5.749 ตารางกิโลเมตร จากพื้นที่สุขาภิบาลเดิมมีพื้นที่ 0.750 ตารางกิโลเมตร ปัจจุบันจึงมีพื้นที่รับผิดชอบทั้งหมด 6.499 ตารางกิโลเมตร
เทศบาลตำบลเกษไชโยเป็นที่ตั้งของวัดสำคัญในจังหวัดอ่างทอง ได้แก่ วัดไชโยวรวิหาร เดิมเป็นวัดราษฏร์โบราณ ซึ่งต่อมาในสมัยรัชกาลที่ 4 สมเด็จพระพุฒาจารย์ (โต พฺรหฺมรํสี) แห่งวัดระฆังโฆสิตาราม ได้สร้างพระพุทธรูปปางสมาธิองค์ใหญ่เป็นปูนขาวไม่ปิดทองไว้กลางแจ้ง ณ วัดแห่งนี้ ในสมัยรัชกาลที่ 5 พระองค์ได้เสด็จมานมัสการและโปรดเกล้าฯ ให้ปฏิสังขรณ์วัดไชโยใน พ.ศ. 2430 สภาพสังคมมีโรงเรียนทั้งหมดสองแห่งและมีโรงพยาบาลหนึ่งแห่ง คือ โรงพยาบาลไชโย
แหล่งข้อมูลอื่น

เว็บไซต์เทศบาลตำบลเกษไชโย
| ด ค กองค์กรปกครองส่วนท้องถิ่นระดับล่างในจังหวัดอ่างทอง |
| --- | --- | --- |
| เทศบาลเมือง |  อ่างทอง  |  |
| เทศบาลตำบล |  เกษไชโย  โคกพุทรา  ไชโย  ทางพระ  ท่าช้าง  บางจัก  ป่าโมก  ไผ่ดำพัฒนา  เพชรเมืองทอง  โพธิ์ทอง  โพสะ  ม่วงคัน  ม่วงเตี้ย  รำมะสัก  วิเศษไชยชาญ  ศาลาแดง  สามโก้  สาวร้องไห้  แสวงหา  ห้วยคันแหลน  |  |
| องค์การบริหารส่วนตำบล |  คลองขนาก  คลองวัว  คำหยาด  จำปาหล่อ  จำลอง  ชัยฤทธิ์  ตลาดกรวด  ตลาดใหม่  เทวราช  นรสิงห์  บางจัก  บางเจ้าฉ่า  บางพลับ  บางระกำ  บางเสด็จ  บ้านพราน  บ้านแห  บ้านอิฐ  ป่างิ้ว  โผงเผง  ไผ่จำศีล  ไผ่วง  โพธิ์ม่วงพันธ์  ยางช้าย  ย่านซื่อ  ยี่ล้น  ราชสถิตย์  โรงช้าง  วังน้ำเย็น  ศรีพราน  ศาลเจ้าโรงทอง  สายทอง  สีบัวทอง  หนองแม่ไก่  หลักแก้ว  ห้วยไผ่  หัวตะพาน  หัวไผ่  องครักษ์  อบทม  อ่างแก้ว  อินทประมูล  เอกราช  |  |
โรงเรียนมัธยมหนองเขียด

| โรงเรียนมัธยมหนองเขียด Matthayomnongkhied School> ที่ตั้ง |
| --- | --- |
หมู่ 1  ถนนมลิวรรณ ตำบลหนองเขียด  อำเภอชุมแพ จังหวัดขอนแก่น 40290
ข้อมูล
ชื่ออื่น: ม.ข. / M.K.
ประเภท: โรงเรียนรัฐบาล
คำขวัญ: "คุณธรรมนำวิชา พัฒนาสิ่งแวดล้อม"   "ปัญญา ประดุจดังอาวุธ"
สถาปนา: พ.ศ. 2536
หน่วยงานกำกับ: องค์กรปกครองส่วนท้องถิ่น กระทรวงมหาดไทย องค์การบริหารส่วนจังหวัดขอนแก่น
ผู้อำนวยการ: นายสุเทพ พงษ์ใหม่   ผู้อำนวยการโรงเรียนโนนหันวิทยายน   ปฏิบัติราชการแทนผู้อำนวยการโรงเรียนมัธยมหนองเขียด
ผู้อำนวยการ: นายประจักษ์ บรรยง   ผู้อำนวยการโรงเรียนมัธยมหนองเขียด
พื้นที่: 31 ไร่ 3 งาน 95 ตารางวา
สี:   แดง   ขาว
เพลง: มาร์ช ม.ข.  
เว็บไซต์: http://www.mtyk.ac.th
โรงเรียนมัธยมหนองเขียด (อักษรย่อ : ม.ข./M.K.) เป็นโรงเรียนระดับมัธยมศึกษา แบบสหศึกษา ตั้งอยู่ในอำเภอชุมแพ จังหวัดขอนแก่น เดิมเป็นโรงเรียนในโครงการขยายโอกาสทางการศึกษา สังกัดการมัธยมศึกษา กรมสามัญศึกษา 
กระทรวงศึกษาธิการ  ได้ประกาศจัดตั้งโรงเรียนเป็นเอกเทศใช้ชื่อโรงเรียนว่า “โรงเรียนมัธยมหนองเขียด” ปัจจุบันเปิดสอนระดับมัธยมศึกษาปีที่ 1-6 เป็นโรงเรียน
ในสังกัดองค์การบริหารส่วนจังหวัดขอนแก่น
ประวัติโรงเรียน

โรงเรียนมัธยมหนองเขียด เดิมเป็นโรงเรียนในโครงการขยายโอกาสทาง การศึกษา สังกัดการมัธยมศึกษา กรมสามัญศึกษา กระทรวงศึกษาธิการ โดยนายชัย หล้าบ้านโพน กำนันตำบล หนองเขียด นายจอม จันสีดา ผู้ใหญ่บ้านหนองเขียดหมู่ที่ 1 พร้อมด้วยชาวบ้านและคณะกรรมการ สภาตำบลหนอง เขียด มีมติเห็นชอบยกที่ดินสาธารณะประโยชน์ให้เป็นสถานที่ก่อสร้างโรงเรียนและเปิดทำการเรียนการสอนแบบ สหศึกษา
ปี 2536 ใช้สถานที่โรงเรียนบ้านหนองเขียดมิตรภาพที่ 205 เป็นสถานที่เรียนชั่วคราวปี 2537 ได้ ย้ายที่เรียนมาสร้างอาคารเรียนชั่วคราวหลังคามุงหญ้า ณ บริเวณที่ดินสาธารณะประโยชน์ที่ก่อสร้างโรงเรียน
1 พฤษภาคม 2538 กระทรวงศึกษาธิการ ได้ประกาศจัดตั้งโรงเรียนเป็นเอกเทศใช้ชื่อโรงเรียนว่า “โรงเรียนมัธยมหนองเขียด”
ปี 2540 ขอขยายการเปิดชั้นเรียนในระดับ มัธยมศึกษาตอนปลาย ( ม.4– ม.6 )
1 พฤศจิกายน 2550 ถ่ายโอนภารกิจการจัดการศึกษา เป็นองค์การบริหารส่วนจังหวัดขอนแก่น
ทำเนียบผู้บริหาร

นายประเทือง พลเสนา  ดำรงตำแหน่งปีการศึกษา 2536-มี.ค 2544
นายประสพ ผาสุข ดำรงตำแหน่งปีการศึกษา 2544
นายทวีศักดิ์ ศรีวรสาร ดำรงตำแหน่งปีการศึกษา 2544
นายสิทธิพร เพชรล้ำ รักษาราชการแทน ปีการศึกษา 2548
นายประเวศ เทศเรียน ดำรงตำแหน่งปีการศึกษา 2548-2555
นายอำนาจ โพธิ์ศรี
นายสมชาติ ไวคำ
นายวินัย รุมฉิมพลี
นายสุเทพ พงษ์ใหม่ รักษาราชการแทน ถึงปีการศึกษา 2560
นาวสาวอรุณศรี ยิ่งยืน ดำรงตำแหน่ง ถึงปีการศึกษา 2562
นายประจักษ์ บรรยง ผู้อำนวยการโรงเรียนมัธยมหนองเขียดคนปัจจุบัน
แหล่งข้อมูลอื่น

เว็บไซต์หลักโรงเรียนมัธยมหนองเขียด
เฟสบุ๊คโรงเรียนมัธยมหนองเขียด
ช่องในยูทูบของโรงเรียนมัธยมหนองเขียด
เจ้าพระยาสุรสีห์

เจ้าพระยาสุรสีห์ อาจหมายถึง
สมเด็จพระบวรราชเจ้ามหาสุรสิงหนาท (บุญมา) เป็นบุตรของหยกและทองดี เจ้าเมืองพิษณุโลก รัชสมัยสมเด็จพระเจ้ากรุงธนบุรี กรมพระราชวังบวรมหาสุรสิงหนาท ในรัชกาลที่ 1
เจ้าพระยาพิษณุโลก (เมฆ) เจ้าเมืองพิษณุโลก รัชสมัยสมเด็จพระสรรเพชญ์ที่ 9 (พระเจ้าท้ายสระ)
เจ้าพระยาพิษณุโลก (เรือง โรจนกุล) เจ้าเมืองพิษณุโลก รัชสมัยสมเด็จพระเจ้าอยู่หัวบรมโกศ หัวหน้าชุมนุมเจ้าพระยาพิษณุโลก (เรือง) สงครามการเสียกรุงศรีอยุธยาครั้งที่สอง
เจ้าพระยาสุรสีห์วิสิษฐศักดิ์ (เชย กัลยาณมิตร) เสนาบดีกระทรวงมหาดไทย ข้าหลวงใหญ่แห่งมณฑลพายัพในสมัยรัชกาลที่ 5
องค์การบริหารส่วนตำบลเขาชะเมา

| องค์การบริหารส่วนตำบลเขาชะเมา |
| --- | --- |
องค์การบริหารส่วนตำบล
อบต.เขาชะเมาที่ตั้งที่ทำการองค์การบริหารส่วนตำบลเขาชะเมา
พิกัด: 12°59′10.1″N 101°40′21.7″E﻿ / ﻿12.986139°N 101.672694°E﻿ / 12.986139; 101.672694
ประเทศ:  ไทย
จังหวัด: ระยอง
อำเภอ: เขาชะเมา
พื้นที่
 • ทั้งหมด: 85.270 ตร.กม. (32.923 ตร.ไมล์)
ประชากร (2563)
 • ทั้งหมด: 7,796 คน
 • ความหนาแน่น: 91.42 คน/ตร.กม. (236.8 คน/ตร.ไมล์)
รหัส อปท.: 06210703
ที่อยู่ที่ทำการ: เลขที่ 242 หมู่ที่ 2 ตำบลห้วยทับมอญ อำเภอเขาชะเมา จังหวัดระยอง 21110
เว็บไซต์: www.khaochamao.go.th
 ส่วนหนึ่งของสารานุกรมประเทศไทย
องค์การบริหารส่วนตำบลเขาชะเมา เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลห้วยทับมอญ อำเภอเขาชะเมา จังหวัดระยอง ได้รับการจัดตั้งเป็นองค์การบริหารส่วนตำบลห้วยทับมอญเมื่อวันที่ 3 มีนาคม พ.ศ. 2538
ต่อมาในวันที่ 19 กันยายน พ.ศ. 2556 กระทรวงมหาดไทยให้เปลี่ยนชื่อองค์การบริหารส่วนตำบลห้วยทับมอญ เป็นองค์การบริหารส่วนตำบลเขาชะเมา เนื่องจากตำบลห้วยทับมอญเป็นที่ตั้งของศูนย์ราชการของอำเภอเขาชะเมา และเพื่อให้สอดคล้องกับชื่อของอำเภอเขาชะเมา
แหล่งข้อมูลอื่น

เว็บไซต์องค์การบริหารส่วนตำบลเขาชะเมา เก็บถาวร 2018-07-21 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดระยอง |
| --- | --- | --- |
| เทศบาลนคร |  ระยอง  |  |
| เทศบาลเมือง |  บ้านฉาง  มาบตาพุด  |  |
| เทศบาลตำบล |  กองดิน  แกลง-กะเฉด  จอมพลเจ้าพระยา  ชากบก  ชำฆ้อ  ชุมแสง  เชิงเนิน  ทับมา  ทุ่งควายกิน  น้ำคอก  เนินฆ้อ  เนินพระ  บ้านค่าย  บ้านค่ายพัฒนา  บ้านฉาง  บ้านนา  บ้านเพ  ปลวกแดง  ปากน้ำประแส  พลา  มะขามคู่  มาบข่า  มาบข่าพัฒนา  เมืองแกลง  สองสลึง  สำนักท้อน  สุนทรภู่  |  |
| องค์การบริหารส่วนตำบล |  กระแสบน  กองดิน  กะเฉด  แกลง  เขาชะเมา  เขาน้อย  คลองปูน  ชากโดน  ชุมแสง  ตะพง  ตาขัน  ตาสิทธิ์  ทางเกวียน  ทุ่งควายกิน  นาตาขวัญ  น้ำเป็น  นิคมพัฒนา  บางบุตร  บ้านแลง  ปลวกแดง  ป่ายุบใน  พนานิคม  พลงตาเอี่ยม  พังราด  เพ  มาบยางพร  แม่น้ำคู้  ละหาร  วังจันทร์  วังหว้า  สำนักทอง  สำนักท้อน  หนองตะพาน  หนองบัว  หนองไร่  หนองละลอก  ห้วยยาง  |  |
เทศบาลตำบลหางน้ำสาคร

| เทศบาลตำบลหางน้ำสาคร |
| --- | --- |
เทศบาลตำบล
แยกหางน้ำสาคร
ทต.หางน้ำสาครที่ตั้งสำนักงานเทศบาลตำบลหางน้ำสาคร
พิกัด: 15°17′47.8″N 100°11′13.7″E﻿ / ﻿15.296611°N 100.187139°E﻿ / 15.296611; 100.187139
ประเทศ:  ไทย
จังหวัด: ชัยนาท
อำเภอ: มโนรมย์
จัดตั้ง:  • 26 เมษายน 2536 (สุขาภิบาลหางน้ำสาคร)  • 25 พฤษภาคม 2542 (ทต.หางน้ำสาคร)
พื้นที่
 • ทั้งหมด: 27.92 ตร.กม. (10.78 ตร.ไมล์)
ประชากร (2562)
 • ทั้งหมด: 6,251 คน
 • ความหนาแน่น: 223.88 คน/ตร.กม. (579.8 คน/ตร.ไมล์)
รหัส อปท.: 05180202
ที่อยู่ สำนักงาน: เลขที่ 224 หมู่ที่ 4 ถนนมโนรมย์–หนองโพ ตำบลหางน้ำสาคร อำเภอมโนรมย์ จังหวัดชัยนาท 17170
เว็บไซต์: www.hangnamsakorn.go.th
 ส่วนหนึ่งของสารานุกรมประเทศไทย
เทศบาลตำบลหางน้ำสาคร เป็นเทศบาลตำบลซึ่งมีอาณาเขตครอบคลุมพื้นที่ตำบลหางน้ำสาครทั้งตำบลและบางส่วนของหมู่ที่ 5 ตำบลอู่ตะเภา อำเภอมโนรมย์ จังหวัดชัยนาท ตั้งอยู่ทางทิศตะวันออกของอำเภอ อยู่ห่างจากตัวจังหวัดเป็นระยะทาง 16.8 กิโลเมตร ปัจจุบันในเขตเทศบาลมีประชากร 6,251 คน
เทศบาลตำบลหางน้ำสาครเดิมมีฐานะเป็นสุขาภิบาลหางน้ำสาครซึ่งได้รับการจัดตั้งขึ้นใน พ.ศ. 2536 แล้วจึงได้รับการจัดตั้งเป็นเทศบาลตำบลใน พ.ศ. 2542 นับเป็นเทศบาลตำบลแห่งที่ 2 ของอำเภอมโนรมย์ ต่อมาใน พ.ศ. 2547 กระทรวงมหาดไทยให้ยุบองค์การบริหารส่วนตำบลหางน้ำสาคร รวมกับพื้นที่เทศบาลตำบลหางน้ำสาครตามเจตนารมณ์ของประชาชนในเขตตำบล
เขตเทศบาลตำบลหางน้ำสาครมีขนาดตัวเมืองใหญ่และมีความเจริญกว่าตัวอำเภอมโนรมย์มาก เป็นศูนย์กลางทางเศรษฐกิจที่สำคัญแห่งหนึ่งของอำเภอ มีอาคารพาณิชย์ปลูกทั้งสองข้างทาง เป็นที่ตั้งของศูนย์เมล็ดพันธุ์ข้าวชัยนาท วิทยาลัยเกษตรและเทคโนโลยีชัยนาท ธนาคารเพื่อการเกษตรและสหกรณ์การเกษตรสาขาย่อยหางน้ำสาคร ค่ายคริสตจักรสัมพันธภาคกลางในประเทศไทย สหกรณ์การเกษตรอำเภอมโนรมย์ (สาขาหางน้ำสาคร) นอกจากนี้ยังมีที่ทำการไปรษณีย์หางน้ำสาคร ซึ่งใช้รหัสไปรษณีย์แยกกันกับไปรษณีย์มโนรมย์ ส่วนสภาพสังคมมีโรงเรียนมัธยมศึกษาได้แก่โรงเรียนสาครพิทยาคม และโรงเรียนระดับประถมมีทั้งหมดหกแห่ง ด้านสาธารณสุขนั้นมีโรงพยาบาลมโนรมย์ตั้งอยู่ในเขตเทศบาล และด้านความปลอดภัยในชุมชนมีสถานีตำรวจภูธรหางน้ำสาคร ดูแลความสงบเรียบร้อยของประชาชน เขตเทศบาลมีทางหลวงแผ่นดินหมายเลข 32 (ส่วนหนึ่งของทางหลวงเอเชียสาย 1 และทางหลวงเอเชียสาย 2) ตัดผ่าน และมีทางแยกสำคัญคือทางแยกหางน้ำสาคร
แหล่งข้อมูลอื่น

เว็บไซต์เทศบาลตำบลหางน้ำสาคร
| ด ค กองค์กรปกครองส่วนท้องถิ่นระดับล่างในจังหวัดชัยนาท |
| --- | --- | --- |
| เทศบาลเมือง | ชัยนาท |  |
| เทศบาลตำบล |  เมืองชัยนาท ชัยนาท  ธรรมามูล  นางลือ  บ้านกล้วย  เสือโฮก  หาดท่าเสา  มโนรมย์ คุ้งสำเภา  มโนรมย์  ศิลาดาน  หางน้ำสาคร  วัดสิงห์ วัดสิงห์  หนองขุ่น  หนองน้อย  สรรคบุรี ดงคอน  ดอนกำ  บางขุด  แพรกศรีราชา  โพงาม  สรรคบุรี  ห้วยกรด  ห้วยกรดพัฒนา  สรรพยา เจ้าพระยา  ตลุก  บางหลวง  โพธิ์พิทักษ์  โพนางดำตก  โพนางดำออก  สรรพยา  หาดอาษา  หนองมะโมง วังตะเคียน  หนองมะโมง  หันคา บ้านเชี่ยน  สามง่ามท่าโบสถ์  สามง่ามพัฒนา  หนองแซง  ห้วยงู  หันคา  |  |
ข้าราชการพลเรือนสามัญ

อินทรธนูข้าราชการพลเรือนสามัญ ระดับอำนวยการสูง ประกอบกับเครื่องแบบปฏิบัติราชการสีกากี
ข้าราชการพลเรือนสามัญ คือ ข้าราชการที่ปฏิบัติหน้าที่ราชการในกระทรวง ทบวง กรมฝ่ายพลเรือน ซึ่งได้รับการบรรจุแต่งตั้งตามพระราชบัญญัติระเบียบข้าราชการพลเรือน (ฉบับปัจจุบันคือ พ.ศ. 2551) โดยการคัดเลือกบุคคลเพื่อบรรจุและแต่งตั้งเป็นข้าราชการพลเรือนสามัญ จะดำเนินการโดยสำนักงานคณะกรรมการข้าราชการพลเรือน หรือในบางกรณีอาจมีการมอบหมายให้กรมต้นสังกัด เป็นผู้ดำเนินการคัดเลือกฯ ซึ่งการสอบจะแบ่งออกเป็น 3 ภาค คือ ภาคความรู้ความสามารถทั่วไป (ภาค ก.) ภาคความรู้ความสามารถเฉพาะตำแหน่ง (ภาค ข.) และภาคความเหมาะสมกับตำแหน่ง (ภาค ค.)
ประวัติ

ก่อนจะมีการจัดระบบการบริหารราชการ และระบบข้าราชการในประเทศไทย ได้กำหนดให้ข้าราชการมีบรรดาศักดิ์ มีลักษณะเป็นเป็นชั้นยศ (Rank) โดยแบ่งออกเป็น 9 ชั้น คือ
บรรดาศักดิ์ชั้น "นาย"
บรรดาศักดิ์ชั้น "พัน" หรือ "หมื่น"
บรรดาศักดิ์ชั้น "ขุน" (เป็นข้าราชการสัญญาบัตร)
บรรดาศักดิ์ชั้น "หลวง"
บรรดาศักดิ์ชั้น "พระ"
บรรดาศักดิ์ชั้น "พระยา"
บรรดาศักดิ์ชั้น "เจ้าพระยา"
ส่วนบรรดาศักดิ์ "สมเด็จเจ้าพระยา" นั้น ต้องยกเป็นตำแหน่งพิเศษออกไป เพราะพระราชทานพิเศษเฉพาะตัวจำนวนไม่มาก จึงเป็นกรณีพิเศษ
กระทั่งพระบาทสมเด็จพระปกเกล้าเจ้าอยู่หัว ได้ทรงเป็นผู้วางรากฐานของข้าราชการพลเรือน ซึ่งทรงวางระเบียบข้าราชการพลเรือนเป็นครั้งแรก ให้มีผลบังคับใช้เมื่อวันที่ 1 เมษายน พ.ศ. 2472 จึงถือเอาวันดังกล่าวเป็นวันข้าราชการพลเรือน
การวางระเบียบข้าราชการพลเรือน เพื่อเป็นแนวทางในการเลือกสรรผู้มีความรู้และความสามารถเข้ารับราชการ โดยกำหนดให้มีข้าราชการ 3 ประเภท คือ
ข้าราชการพลเรือนสามัญ คือ ข้าราชการที่รัฐบาลบรรจุแต่งตั้งไว้ตามระเบียบฯ แบ่งออกเป็น 2 ชั้น คือ
ชั้นสัญญาบัตร (รองอำมาตย์ตรีขึ้นไป)
ชั้นราชบุรุษ
ข้าราชการพลเรือนวิสามัญ คือ บุคคลที่รัฐบาลจ้างไว้ให้ทำการเฉพาะอย่าง หรือระยะเวลาชั่วคราว
เสมียนพนักงาน คือ ข้าราชการระดับล่าง ซึ่งมีสิทธิได้รับเงินเดือนตามอัตราที่ตั้งไว้
การแบ่งระดับข้าราชการ

ในอดีตระบบราชการ ใช้การแบ่งระดับข้าราชการในรูปแบบของระบบศักดินา กระทั่งมีการวางระบบข้าราชการพลเรือนสามัญ ตั้งแต่ปี พ.ศ. 2471 จึงเริ่มมีการวางรูปแบบระดับข้าราชการใหม่ โดยสามารถแบ่งออกเป็น 3 ยุค คือ
การแบ่งระดับข้าราชการ > ยุคระบบชั้นยศ

เป็นการแบ่งระดับข้าราชการออกเป็นชั้นยศต่างๆ โดยข้าราชการพลเรือนสามัญจะแบ่งเป็น 5 ชั้น คือ ชั้นจัตวา ชั้นตรี ชั้นโท ชั้นเอก และชั้นพิเศษ ส่วนข้าราชการพลเรือนวิสามัญจะแบ่งเป็น 2 ชั้น คือ วิสามัญประจำราชการ ชั้นจัตวา และวิสามัญกิตติมศักดิ์ ยึดระบบชั้นยศ ลำดับอาวุโส และคุณสมบัติของบุคคลเป็นหลัก (Rank in Person)
การแบ่งระดับข้าราชการ > ยุคมาตรฐานกลาง 11 ระดับ

เป็นการกำหนดตำแหน่งของข้าราชการพลเรือนสามัญ โดยการใช้ระบบจำแนกตำแหน่งตามลักษณะงาน คุณภาพและความยุ่งยากของงานแต่ละตำแหน่ง หรือที่เรียกว่าระบบ PC (Position Classification)  โดยกำหนดเป็นระดับตำแหน่งเป็นมาตรฐานกลาง (Common level) 11 ระดับ หรือ "ซี" เพื่อไว้ใช้ในการเปรียบเทียบค่างานในแต่ละส่วนราชการให้เป็นไปตามมาตรฐานกลางนี้ เริ่มใช้ตั้งแต่ปี พ.ศ. 2518 และเมื่อมีการปฏิรูปการทำงานในภาคราชการพลเรือน ให้ข้าราชการมีหน้าที่ความรับผิดชอบที่กว้างขึ้น จึงได้มีการเปลี่ยนระดับมาตรฐานกลางใหม่ แต่มิได้มีการยกเลิกระบบ PC แต่อย่างใด ตามพระราชบัญญัติระเบียบข้าราชการพลเรือน พ.ศ. 2551 ตั้งแต่วันที่ 11 ธันวาคม พ.ศ. 2551 เป็นต้นไป
การแบ่งระดับข้าราชการ > ยุคระบบลักษณะประเภทตำแหน่ง

ในปัจจุบันข้าราชการพลเรือนสามัญ แบ่งออกเป็น 4 ประเภท โดยแต่ละประเภทจะมีมาตรฐานกลางแต่ละระดับตำแหน่งแยกออกจากกัน และได้ยกเลิกมาตรฐานกลาง 11 ระดับเดิมที่ไม่ได้แยกประเภทตำแหน่ง (ยกเลิก ซี) แต่ยังคงมีการกำหนดตำแหน่งตามลักษณะของงาน และความยุ่งยากซับซ้อนของงานแต่ละตำแหน่ง (ระบบจำแนกตำแหน่ง) ตามพระราชบัญญัติระเบียบข้าราชการพลเรือน พ.ศ. 2551 มีผลตั้งแต่วันที่ 11 ธันวาคม พ.ศ. 2551 เป็นต้นมา ได้แก่
| --- | --- |
 ประเภทบริหาร ระดับสูง  ระดับต้น  ประเภทอำนวยการ ระดับสูง  ระดับต้น:  ประเภทวิชาการ ระดับทรงคุณวุฒิ  ระดับเชี่ยวชาญ  ระดับชำนาญการพิเศษ  ระดับชำนาญการ  ระดับปฏิบัติการ  ประเภททั่วไป ระดับทักษะพิเศษ  ระดับอาวุโส  ระดับชำนาญงาน  ระดับปฏิบัติงาน
การบรรจุแต่งตั้ง

พระราชบัญญัติระเบียบข้าราชการพลเรือน พ.ศ. 2551 ได้กำหนดให้การบรรจุบุคคลเข้ารับราชการเป็นข้าราชการพลเรือนสามัญ เพื่อแต่งตั้งให้ดำรงตำแหน่งใด ให้บรรจุและแต่งตั้งจากผู้สอบแข่งขันได้ในตำแหน่งนั้น โดยบรรจุและแต่งตั้งตามลำดับที่ในบัญชีผู้สอบแข่งขันได้
การสอบแข่งขัน การขึ้นบัญชีผู้สอบแข่งขันได้ และรายละเอียดเกี่ยวกับการสอบแข่งขันให้เป็นไปตามหลักเกณฑ์ วิธีการ และเงื่อนไขที่ ก.พ. กำหนด ซึ่ง ก.พ. กำหนดโดย หนังสือสำนักงาน ก.พ. ที่ นร 1004.1/ ว15 ลงวันที่ 11 ธันวาคม 2551
การบรรจุแต่งตั้ง > อัตราเงินเดือน

ข้าราชการพลเรือนสามัญ ที่ได้รับการบรรจุแต่งตั้งจะได้รับเงินเดือนจากงบประมาณแผ่นดินในอัตราที่กำหนดไว้ ตามคุณวุฒิที่บรรจุแต่งตั้ง เริ่มตั้งแต่ 1 มกราคม พ.ศ. 2557 ซึ่งกำหนดอัตราเงินเดือนไว้ 34 คุณวุฒิ ประกอบด้วยคุณวุฒิหลัก เช่น
ปริญญาเอก บรรจุแต่งตั้งในประเภทวิชาการ ระดับปฏิบัติการ อัตราเงินเดือนระหว่าง 21,000 - 23,100 บาท
ปริญญาโท บรรจุแต่งตั้งในประเภทวิชาการ ระดับปฏิบัติการ อัตราเงินเดือนระหว่าง 17,500 - 19,250 บาท
ปริญญาตรี บรรจุแต่งตั้งในประเภทวิชาการ ระดับปฏิบัติการ อัตราเงินเดือนระหว่าง 15,000 - 16,500 บาท (ปริญญาตรี 5 ปี อัตราเงินเดือน 15,800 - 17,380 บาท)
ประกาศนียบัตรวิชาชีพชั้นสูง บรรจุแต่งตั้งในประเภททั่วไป ระดับปฏิบัติงาน อัตราเงินเดือนระหว่าง 11,500 - 12,650 บาท
ประกาศนียบัตรวิชาชีพ บรรจุแต่งตั้งในประเภททั่วไป ระดับปฏิบัติงาน อัตราเงินเดือนระหว่าง 9,400 - 10,340 บาท
การบรรจุแต่งตั้ง > คุณสมบัติของบุคคลที่จะบรรจุแต่งตั้งเข้ารับราชการ

ผู้ที่จะเข้ารับราชการเป็นข้าราชการพลเรือนสามัญ ต้องมีคุณสมบัติทั่วไป ดังนี้
มีสัญชาติไทย
มีอายุไม่ต่ำกว่า 18 ปีบริบูรณ์
เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข
และไม่มีลักษณะต้องห้ามลักษณะต้องห้ามตามพระราชบัญญัติระเบียบข้าราชการพลเรือน
การขอพระราชทานเครื่องราชอิสริยาภรณ์

การขอพระราชทานเครื่องราชอิสริยาภรณ์ไทยให้แก่ข้าราชการพลเรือน ต้องมีระยะเวลาในการรับราชการมาแล้วไม่น้อยกว่า 5 ปี ก่อนถึงวันพระราชพิธีเฉลิมพระชนมพรรษาของปีที่จะขอไม่น้อยกว่า 60 วัน โดยมีแนวทางยึดตามระดับตำแหน่ง ดังนี้
การขอพระราชทานเครื่องราชอิสริยาภรณ์ > ประเภททั่วไป

ระดับปฏิบัติงาน เริ่มขอ บ.ม. ถึง จ.ช.
ระดับชำนาญงาน เริ่มขอ ต.ม. (ดำรงตำแหน่งมาแล้วไม่น้อยกว่า 5 ปี ขอ ต.ช.)
ระดับอาวุโส เริ่มขอ ท.ม. (ดำรงตำแหน่งมาแล้วไม่น้อยกว่า 5 ปี ขอ ท.ช.)
ระดับทักษะพิเศษ ได้ ท.ช. มาแล้วไม่น้อยกว่า 3 ปี ขอ ป.ม. - ได้ ป.ม. มาแล้วไม่น้อยกว่า 3 ปี ขอ ป.ช. - ได้ ป.ช. มาแล้วไม่น้อยกว่า 5 ปี ขอ ม.ว.ม. (ในปีที่เกษียณอายุราชการขอพระราชทานได้อีก 1 ชั้นตรา แต่ไม่เกิน ป.ช.)
การขอพระราชทานเครื่องราชอิสริยาภรณ์ > ประเภทวิชาการ

ระดับปฏิบัติการ เริ่มขอ ต.ม.
ระดับชำนาญการ เริ่มขอ ต.ช. (ได้รับเงินเดือนไม่ต่ำกว่าขั้นต่ำของระดับชำนาญการพิเศษ ขอ ท.ม.- ได้รับเงินเดือนไม่ต่ำกว่าขั้นต่ำของระดับชำนาญการพิเศษมาแล้ว 5 ปี ขอ ท.ช.)
ระดับชำนาญการพิเศษ เริ่มขอ ท.ช. (ได้รับเงินเดือนขั้นสูงและได้ ท.ช. มาแล้ว 5 ปี ขอ ป.ม.)
ระดับเชี่ยวชาญ ได้ ท.ช. มาแล้วไม่น้อยกว่า 3 ปี ขอ ป.ม. - ได้ ป.ม. มาแล้วไม่น้อยกว่า 3 ปี ขอ ป.ช. - ได้ ป.ช. มาแล้วไม่น้อยกว่า 5 ปี ขอ ม.ว.ม. (ในปีที่เกษียณอายุราชการขอพระราชทานได้อีก 1 ชั้นตรา แต่ไม่เกิน ป.ช. เว้นกรณีลาออก)
ระดับทรงคุณวุฒิ ที่ได้รับเงินประจำตำแหน่ง 13,000 บาท เลื่อนชั้นตราตามลำดับได้ทุกปีจนถึง ป.ม. ได้ ป.ม. มาแล้วไม่น้อยกว่า 3 ปี ขอ ป.ช. - ได้ ป.ช. มาแล้วไม่น้อยกว่า 3 ปี ขอ ม.ว.ม. - ได้ ม.ว.ม. มาแล้วไม่น้อยกว่า 5 ปี ขอ ม.ป.ช. (ในปีที่เกษียณอายุราชการขอพระราชทานได้อีก 1 ชั้นตรา แต่ไม่เกิน ม.ว.ม. เว้นกรณีลาออก)
ระดับทรงคุณวุฒิ ที่ได้รับเงินประจำตำแหน่ง 15,600 บาท ได้ ป.ม. มาแล้วไม่น้อยกว่า 3 ปี ขอ ป.ช. - ได้ ป.ช. มาแล้วไม่น้อยกว่า 3 ปี ขอ ม.ว.ม. - ได้ ม.ว.ม. มาแล้วไม่น้อยกว่า 5 ปี ขอ ม.ป.ช. (ในปีที่เกษียณอายุราชการขอพระราชทานได้อีก 1 ชั้นตรา เว้นกรณีลาออก)
การขอพระราชทานเครื่องราชอิสริยาภรณ์ > ประเภทอำนวยการ

ระดับต้น เริ่มขอ ท.ช. (ได้รับเงินเดือนขั้นสูงและได้ ท.ช. มาแล้ว 3 ปี ขอ ป.ม.)
ระดับสูง ได้ ท.ช. มาแล้วไม่น้อยกว่า 3 ปี ขอ ป.ม. - ได้ ป.ม. มาแล้วไม่น้อยกว่า 3 ปี ขอ ป.ช. - ได้ ป.ช. มาแล้วไม่น้อยกว่า 5 ปี ขอ ม.ว.ม. (ในปีที่เกษียณอายุราชการขอพระราชทานได้อีก 1 ชั้นตรา แต่ไม่เกิน ป.ช. เว้นกรณีลาออก)
การขอพระราชทานเครื่องราชอิสริยาภรณ์ > ประเภทบริหาร

ระดับต้น ได้ ท.ช. มาแล้ว 3 ปี ขอ ป.ม. - ได้ ป.ม. มาแล้ว 3 ปี ขอ ป.ช. - ได้ ป.ช. มาแล้ว 5 ปี ขอ ม.ว.ม. (ในปีที่เกษียณอายุราชการขอพระราชทานได้อีก 1 ชั้นตรา แต่ไม่เกิน ป.ช. เว้นกรณีลาออก)
ระดับสูงที่ได้รับเงินประจำตำแหน่ง 14,500 บาท เลื่อนชั้นตราตามลำดับได้ทุกปีจนถึง ป.ม. ได้ ป.ม. มาแล้วไม่น้อยกว่า 3 ปี ขอ ป.ช. - ได้ ป.ช. มาแล้วไม่น้อยกว่า 3 ปี ขอ ม.ว.ม. - ได้ ม.ว.ม. มาแล้วไม่น้อยกว่า 5 ปี ขอ ม.ป.ช. (ในปีที่เกษียณอายุราชการขอพระราชทานได้อีก 1 ชั้นตรา แต่ไม่เกิน ม.ว.ม. เว้นกรณีลาออก)
ระดับสูงที่ได้รับเงินประจำตำแหน่ง 21,000 บาท ได้ ป.ม. มาแล้วไม่น้อยกว่า 3 ปี ขอ ป.ช. - ได้ ป.ช. มาแล้วไม่น้อยกว่า 3 ปี ขอ ม.ว.ม. - ได้ ม.ว.ม. มาแล้วไม่น้อยกว่า 3 ปี ขอ ม.ป.ช. (ในปีที่เกษียณอายุราชการขอพระราชทานได้อีก 1 ชั้นตรา เว้นกรณีลาออก)
ดูเพิ่ม

ยศข้าราชการพลเรือนของไทยในอดีต
| ด ค กระบบราชการไทย |
| --- | --- | --- |
| ข้าราชการ |  ข้าราชการพลเรือนสามัญ  ข้าราชการพลเรือนในพระองค์  ข้าราชการพลเรือนในสถาบันอุดมศึกษา  ข้าราชการครูและบุคลากรทางการศึกษา  ข้าราชการทหาร  ข้าราชการตำรวจ  ข้าราชการฝ่ายตุลาการศาลยุติธรรม  ข้าราชการฝ่ายอัยการ  ข้าราชการรัฐสภา  ข้าราชการฝ่ายศาลปกครอง  ข้าราชการสำนักงานศาลรัฐธรรมนูญ  ข้าราชการสำนักงาน ป.ป.ช.  ข้าราชการ สตง.  ข้าราชการกรุงเทพมหานครและบุคลากรกรุงเทพมหานคร  ข้าราชการส่วนท้องถิ่น  ข้าราชการการเมือง  |  |
| พนักงานของรัฐประเภทอื่น |  พนักงานรัฐวิสาหกิจ  พนักงานราชการไทย  พนักงานมหาวิทยาลัยไทย  พนักงานกระทรวงสาธารณสุข  พนักงานองค์การมหาชนและหน่วยงานอื่นของรัฐที่ไม่ใช่ส่วนราชการ  ลูกจ้างประจำ  |  |
แพรแถบย่อเครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
องค์การบริหารส่วนตำบลท่าโพ

| องค์การบริหารส่วนตำบลท่าโพ |
| --- | --- |
องค์การบริหารส่วนตำบล
อบต.ท่าโพที่ตั้งที่ทำการองค์การบริหารส่วนตำบลท่าโพ
พิกัด: 15°22′01.7″N 99°59′08.9″E﻿ / ﻿15.367139°N 99.985806°E﻿ / 15.367139; 99.985806
ประเทศ:  ไทย
จังหวัด: อุทัยธานี
อำเภอ: หนองขาหย่าง
พื้นที่
 • ทั้งหมด: 27.43 ตร.กม. (10.59 ตร.ไมล์)
ประชากร (2564)
 • ทั้งหมด: 3,015 คน
 • ความหนาแน่น: 109.91 คน/ตร.กม. (284.7 คน/ตร.ไมล์)
รหัส อปท.: 06610503
ที่อยู่ที่ทำการ: เลขที่ 227 หมู่ที่ 1 ตำบลท่าโพ อำเภอหนองขาหย่าง จังหวัดอุทัยธานี 61130
เว็บไซต์: www.thapoo.go.th
 ส่วนหนึ่งของสารานุกรมประเทศไทย
องค์การบริหารส่วนตำบลท่าโพ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลท่าโพและตำบลหมกแถว อำเภอหนองขาหย่าง จังหวัดอุทัยธานี ได้รับการจัดตั้งเป็นองค์การบริหารส่วนตำบลเมื่อวันที่ 15 ตุลาคม พ.ศ. 2542
ต่อมาใน พ.ศ. 2547 กระทรวงมหาดไทยให้ยุบสภาตำบลหมกแถวรวมกับพื้นที่องค์การบริหารส่วนตำบลท่าโพ ทำให้ในปัจจุบันองค์การบริหารส่วนตำบลท่าโพดูแลพื้นที่สองตำบล ได้แก่ ตำบลท่าโพและตำบลหมกแถว
แหล่งข้อมูลอื่น

เว็บไซต์องค์การบริหารส่วนตำบลท่าโพ
| ด ค กองค์กรปกครองส่วนท้องถิ่นระดับล่างในจังหวัดอุทัยธานี |
| --- | --- | --- |
| เทศบาลเมือง |  อุทัยธานี  |  |
| เทศบาลตำบล |  เขาบางแกรก  ตลุกดู่  ทัพทัน  บ้านไร่  พลวงสองนาง  เมืองการุ้ง  ลานสัก  สว่างแจ้งสบายใจ  สว่างอารมณ์  หนองขาหย่าง  หนองฉาง  หนองสระ  หาดทนง  |  |
| องค์การบริหารส่วนตำบล |  เกาะเทโพ  เขากวางทอง  คอกควาย  โคกหม้อ  เจ้าวัด  ดงขวาง  ดอนขวาง  ทองหลาง  ทัพหลวง  ท่าซุง  ท่าโพ  ทุ่งนางาม  ทุ่งพง  ทุ่งโพ  น้ำซึม  น้ำรอบ  เนินแจง  บ่อยาง  บ้านบึง  บ้านไร่  บ้านใหม่คลองเคียน  ประดู่ยืน  ป่าอ้อ  ไผ่เขียว  เมืองการุ้ง  ระบำ  ลานสัก  วังหิน  สะแกกรัง  สุขฤทัย  หนองกระทุ่ม  หนองกลางดง  หนองแก  หนองขาหย่าง  หนองจอก  หนองฉาง  หนองนางนวล  หนองบ่มกล้วย  หนองไผ่  หนองไผ่แบน  หนองยาง  หนองยายดา  หนองสรวง  หนองหลวง  หลุมเข้า  ห้วยคต  ห้วยแห้ง  หูช้าง  อุทัยเก่า  |  |
ตำบลเมืองยาง

| ตำบลเมืองยาง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mueang Yang
ตำบลเมืองยางที่ตั้งในจังหวัดนครราชสีมา
พิกัด: 15°25′24.8″N 102°53′54.5″E﻿ / ﻿15.423556°N 102.898472°E﻿ / 15.423556; 102.898472
ประเทศ: ไทย
จังหวัด: นครราชสีมา
อำเภอ: เมืองยาง
พื้นที่
 • ทั้งหมด: 68.54 ตร.กม. (26.46 ตร.ไมล์)
ประชากร (31 ธันวาคม 2565)
 • ทั้งหมด: 8,091 คน
 • ความหนาแน่น: 120 คน/ตร.กม. (310 คน/ตร.ไมล์)
รหัสไปรษณีย์ : 30270
รหัสภูมิศาสตร์: 302701
 ส่วนหนึ่งของสารานุกรมประเทศไทย
| เทศบาลตำบลเมืองยาง |
| --- | --- |
เทศบาลตำบล
พิกัด: 15°25′24.8″N 102°53′54.5″E﻿ / ﻿15.423556°N 102.898472°E﻿ / 15.423556; 102.898472
ประเทศ:  ไทย
จังหวัด: นครราชสีมา
อำเภอ: เมืองยาง
การปกครอง
 • นายกเทศมนตรี: บุญมี กล่อมใจ
รหัส อปท.: 05302701
ที่อยู่ สำนักงาน: เลขที่ 1/1 หมู่ 1 ตำบลเมืองยาง อำเภอเมืองยาง จังหวัดนครราชสีมา 30270
โทรศัพท์: 0-4422-9180-1
เว็บไซต์: www.muangyang.go.th
 ส่วนหนึ่งของสารานุกรมประเทศไทย
เมืองยาง เป็นตำบลหนึ่งในอำเภอเมืองยาง จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลเมืองยาง ครอบคลุมพื้นที่ตำบลเมืองยางทั้งตำบล
ประวัติ

วันที่ 15 กรกฎาคม พ.ศ. 2551 ตามประกาศกระทรวงมหาดไทยประกาศจัดตั้ง องค์การบริหารส่วนตำบลเมืองยาง เป็นเทศบาลตำบลเมืองยาง โดยให้มีผลนับตั้งแต่วันที่ 18 กรกฎาคม 2551
ที่ตั้งและอาณาเขต

ตำบลเมืองยางตั้งอยู่ทางทิศตะวันออกเฉียงเหนือของจังหวัดนครราชสีมา ห่างจากศาลากลางจังหวัดนครราชสีมาระยะทางประมาณ 120 กิโลเมตร มีอาณาเขตติดต่อดังนี้ (ติดกับพื้นที่ในจังหวัดนครราชสีมาทุกทิศทาง)
ทิศเหนือ ติดต่อกับตำบลละหานปลาค้าว อำเภอเมืองยาง
ทิศตะวันออก ติดต่อกับตำบลกระเบื้องนอก อำเภอเมืองยาง
ทิศใต้ ติดต่อกับตำบลขุย (เขตเทศบาลตำบลหนองบัววง และเทศบาลตำบลขุย) และตำบลไพล อำเภอลำทะเมนชัย
ทิศตะวันตก ติดต่อกับตำบลโนนอุดม อำเภอเมืองยาง
หมู่บ้าน

ตำบลเมืองยางแบ่งเขตการปกครองออกเป็น 12 หมู่บ้าน ดังนี้
หมู่ที่ 1 บ้านเมืองยาง
หมู่ที่ 2 บ้านลิ้นฟ้า
หมู่ที่ 3 บ้านหนองไม้ตาย
หมู่ที่ 4 บ้านโนนไม้งาม
หมู่ที่ 5 บ้านนางออ
หมู่ที่ 6 บ้านโนนตำหนัก
หมู่ที่ 7 บ้านโนนตาสุด
หมู่ที่ 8 บ้านนางโท
หมู่ที่ 9 บ้านค่ายลิง
หมู่ที่ 10 บ้านโนนตาโทน
หมู่ที่ 11 บ้านยางน้อย
หมู่ที่ 12 บ้านทุ่งสว่าง
แหล่งข้อมูลอื่น

เว็บไซต์เทศบาลตำบลเมืองยาง เก็บถาวร 2014-05-16 ที่ เวย์แบ็กแมชชีน